Talaan ng mga salitang Hapones na nagmula sa Portuges

Maraming mga **salitang Hapon na nagmula sa Portuges** na pumasok sa wikang Hapon noong ipinakilala ng mga Heswitang Portuges na pari nga mga kaisipang Kristiyano, Kanluraning agham, teknolohiya at mga bagong produkto sa mga Hapon sa panahong Muromachi (mga ika-15 at ika-16 siglo). 

Ang mga Portuges ang unang taga-Europa na nakarating sa Hapon at ang unang nagtatag ng direktang pangangalakal ng Hapon at Europa noong 1543. Noong ika-16 at ika-17 siglo, nagsagawa ang mga Heswitang Portuges ng matinding trabahong Katekismo na natapos lamang sa pag-uusig ng relihiyon noong maagang panahong Edo (Kasugunang Tokugawa). Ang Portuges ang unang nagsalin ng Hapon sa isang wikang Kanluranin, sa diksiyonaryong *Nippo Jisho* (, literal na "Diksyunaryong Hapon-Portuges") o "Vocabulario da Lingoa de Iapam" na pinagsama ng Portuges na Heswitang João Rodrigues, at naglathala sa Nagasaki noong 1603 na sumulat din ng isang balarila na "Arte da Lingoa de Iapam" . Ipinaliwanag ng diksyonaryong Hapon-Portuges ang 32,000 salitang Hapon na isinalinwika sa Portuges. Tumutukoy ang karamihan sa mga salitang ito sa mga produkto at kaugalian na unang dumating sa Hapon sa pamamagitan ng mga Portuges na mangangalakal. 

## Talaan ng mga salitang hiram 
Nakasulat ang marami sa mga unang salita na ipinakilala at ipinasok sa wikang Hapon mula sa Portuges at Olandes sa *kanji* o *hiragana sa* halip ng *katakana* na mas karaniwang paraan upang sulatin ang mga salitang hiram sa wikang Hapon sa modernong panahon. *Ateji* ang mga bersyong *kanji* ng mga salita. Ito ay mga panitik na "inakma" o "inilapat" sa mga salita ng mga Hapones, batay sa alinman sa pagbigkas o kahulugan ng salita. 

Nagpapahiwatig ang **†** na lipas na ang salita at hindi na ginagamit. 

## Arigatō 
Madalas na iminumungkahi na nagmula ang salitang Hapon na *arigatō* sa Portuges na *obrigado*, na parehong nangangahulugang "Salamat", ngunit malinaw sa katibayan na katutubong salita ito ng mga Hapon. Isang magalang na anyo ng *arigatō* ang pariralang Hapon na *arigatō gozaimasu*. Isang anyo ito ng pang-uri, *arigatai*, kung saan mayroong mga nakatala na mula pa sa ''Man'yōshū* na pinagsama-sama sirka 759 PK, matagal na panahon bago ang pakikipag-ugnayan ng Hapon at Portugal. 

Ang buong pinaghanguan ay *arigatō*, ang "u" pagbabago sa tunog ng *arigataku* < *arigataku*, ang atributibong anyo ng arigatai, < *arigatai* < *arigatashi* < *ari* + *katashi*. Ang *ari* ay isang pandiwa na nangangahulugang "maging" at *katashi'' ay isang pang-uri na nangangahulugang "mahirap". Ang orihinal na kahulugan ng "arigatashi" ay "mahirap maging", ibig sabihin, ang kabutihan o pag-uugali ng tagapakinig ay "pambihira" at sa gayon ay "espesyal". 

## Mga sanggunian 
### Iba pang mga sanggunian 
* Mga salitang Hapon na nagmula sa Portuges 

## Tingnan din 
* Gairaigo 
** Talaan ng mga salitang gairaigo at wasei-eigo 
* Mga salitang Hapon na nagmula sa Olandes 
* Nippo Jisho, ang unang diksyunaryong Hapon sa isang Kanluraning wika 
* Maling pagkaugnay tungkol sa Arigatō 
Kategorya:Mga artikulong naglalaman ng teksto sa wikang Hapones
Kategorya:Wikang Portuges
Kategorya:Wikang Hapones
Kategorya:Talasalitaang Hapones